Velkommen til et nytt og spennende år på Solsikken.

Avdelingen vår finner du i andre etasje, og her holder førskolegruppa og 4-åringene til.

Det meningsfulle her og nå, sosial kompetanse, barns mestring og lekbasert læring er viktig for oss på Solsikken dette er erfaring og kompetanse som skal være med på å forberede barna videre på ferden i livet.

Førskolebarna har sin egen førskoleklubb. Her vil vi også øve på selvstendighet og litt mere skolerelaterte aktiviteter.

Det er viktig for oss at barna får kjenne på glede og utforskning i form av gode opplevelser, i et felleskap med voksne og barn. For å oppnå dette oppsøker vi det nærmiljøet har å tilby av natur og kulturopplevelser. Vi voksne skal også strebe etter å være tydelig og aktive sammen med barna, slik at barna får kjenne på trygge rammer, glede og støtte i deres utvikling.